Stefano Sensi

Stefano Sensi (sündinud 5. augustil 1995 Urbinos) on Itaalia jalgpallur, kes mängib poolkaitsjana Itaalia kõrgliiga klubis Sampdoria ja Itaalia jalgpallikoondises.

2010. aastal liitus ta Cesenaga. Aastatel 2013–2015 mängis ta Cesenast laenul Itaalia tugevuselt kolmanda liiga klubis San Marino. Cesena meeskonnas debüteeris ta hooajal 2015–16 Itaalia esiliigas.

2016. aasta jaanuaris sõlmis ta lepingu Itaalia kõrgliiga klubiga Sassuolo, kuid jäi hooaja lõpuni laenule Cesenasse.

2019. aasta juulis läks ta Sassuolost laenule Milano Internazionalesse, kellega sõlmis 2020. aasta augustis püsiva lepingu. Hooajal 2020–21 tuli ta Internazionalega Itaalia meistriks. 2022. aasta jaanuaris läks ta Internazionalest laenule Sampdoriasse.

Itaalia jalgpallikoondises tegi Sensi debüüdi 20. novembril 2018 sõprusmängus Kreeka vastu. Koondisekarjääri esimese värava lõi ta 26. märtsil 2019 EM-i valikmängus Liechtensteini vastu.

Saavutused 
Milano Internazionale
Serie A: 2020–21
Supercoppa Italiana: 2021
UEFA Euroopa Liiga: Teine koht 2019–20

Itaalia jalgpallurid
US Sassuolo Calcio mängijad
Milano Internazionale mängijad
UC Sampdoria mängijad
Serie A mängijad
Sündinud 1995